Priporočila za čiščenje in ravnanje z odpadki v domači oskrbi pri ljudeh s COVID-19 (ali sumom na COVID-19)

17. 03. 2020

Ta priporočila so namenjena bolnikom s COVID-19 ali sumom na COVID-19, ki morajo ostati doma v samoizolaciji.

* Za čiščenje površin **uporabite vodo in običajna čistilna sredstva**.
* Večkrat očistite površine, ki se jih pogosto dotikate (npr. kljuke, mize, straniščno školjko, pipe umivalnikov ipd.).
* Osebne odpadke (npr. uporabljene robčke) ter odpadke od čiščenja prostorov (npr. krpe za enkratno uporabo), je treba **odložiti v plastično vrečo za odpadke in jo, ko je polna, tesno zavezati**. Vsebine vreč ne tlačite in se odpadkov po odlaganju v vrečo ne dotikajte več. To vrečo nato namestite v drugo plastično vrečo za odpadke in tudi to tesno zavežite. Vrečo je treba postaviti **ločeno od ostalih odpadkov** (npr. v predprostor, na balkon, na teraso). Shranjena mora biti na varnem mestu, stran od otrok in živali. To vrečo ločeno **hranite vsaj 72 ur**, preden jo odložite v zunanji zabojnik za mešane komunalne odpadke (preostanek odpadkov).
* Druge gospodinjske odpadke **odložite kot običajno**.
* Po vsakem ravnanju z odpadki in/ali čiščenju si **temeljito umijte roke z milom ter vodo**.